ระเบียบกรมการขนส่งทางบกระเบียบกรมการขนส่งทางบกว่าด้วยการตรวจสภาพรถของผู้ได้รับใบอนุญาตจัดตั้งสถานตรวจสภาพรถพ.ศ.2543-------------- ตามที่กรมการขนส่งทางบกได้ว่าระเบียบกรมการขนส่งทางบกว่าด้วยการตรวจสภาพรถของผู้ได้รับใบอนุญาตจัดตั้งสถานตรวจสภาพรถ พ.ศ. 2536ลงวันที่ 19 สิงหาคม 2536 และที่แก้ไขเพิ่มเติม (ฉบับที่ 2) พ.ศ. 2537 ลงวันที่ 1 มิถุนายน 2537ไว้แล้ว นั้น โดยที่เป็นการสมควรแก้ไขเพิ่มเติมระเบียบกรมการขนส่งทางบกดังกล่าวเสียใหม่ เพื่อให้การตรวจสภาพรถของผู้ได้รับใบอนุญาตจัดตั้งสถานตรวจสภาพรถเป็นไปตามความเหมาะสมและมีประสิทธิภาพมากยิ่งขึ้น ฉะนั้นอาศัยตามความในข้อ 4 (2) และ(3) ของกฎกระทรวง ฉบับที่ 37 (พ.ศ. 2535) ออกตามความในพระราชบัญญัติการขนส่งทางบก พ.ศ.2522 กรมการขนส่งทางบก จึงวางระเบียบไว้ ดังต่อไปนี้ ข้อ1 ระเบียบนี้เรียกว่า"ระเบียบกรมการขนส่งทางบกว่าด้วยการตรวจสภาพรถของผู้ได้รับใบอนุญาตจัดตั้งสถานตรวจสภาพรถ พ.ศ. 2543" ข้อ2ระเบียบนี้ให้ใช้บังคับตั้งแต่วันที่ 1 มิถุนายน 2543 เป็นต้นไป ข้อ3 ให้ยกเลิก (1)ระเบียบกรมการขนส่งทางบกว่าด้วยการตรวจสภาพรถของผู้ได้รับใบอนุญาตจัดตั้งสถานตรวจสภาพรถ พ.ศ. 2536 (2)ระเบียบกรมการขนส่งทางบกว่าด้วยการตรวจสภาพรถของผู้ได้รับใบอนุญาตจัดตั้งสถานตรวจสภาพรถ (ฉบับที่ 2) พ.ศ. 2537 ข้อ4 บรรดาระเบียบ ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทน ข้อ5 ให้รองอธิบดี (ฝ่ายวิชาการ)กรมการขนส่งทางบก รักษาการตามระเบียบนี้ หมวด 1 บททั่วไป --------------- ข้อ6 ให้ผู้ได้รับใบอนุญาตจัดตั้งสถานตรวจสภาพรถดำเนินการตรวจสภาพรถเพื่อออกใบรับรองการตรวจสภาพรถที่จะต่ออายุทะเบียนหรือเสียภาษีประจำปี ดังนี้ (1)รถที่จดทะเบียนไว้ตามกฎหมายว่าด้วยการจนส่งทางบกทุกประเภท (2)รถที่จดทะเบียนไว้ตามกฎหมายว่าด้วยรถยนตร์บางประเภท ทั้งนี้ ตามประเภทที่นายทะเบียนประกาศกำหนดให้ผู้ได้รับใบอนุญาตจัดตั้งสถานตรวจสภาพรถดำเนินการตรวจสภาพได้ ข้อ7 การตรวจสภาพรถตามข้อ 6ต้องดำเนินการภายในบริเวณสถานตรวจสภาพรถของผู้ได้รับใบอนุญาตจัดตั้งสถานตรวจสภาพหรือตามประกาศกรมการขนส่งทางบกและให้ทำการตรวจสภาพรถล่วงหน้าได้ภายในกำหนดเวลาสามเดือนก่อนวันสิ้นอายุภาษีประจำปี หรือก่อนวันครบกำหนดเสียภาษีประจำแล้วแต่กรณี ข้อ8 ภายใต้บังคับข้อ 6ระที่จะดำเนินการตรวจสภาพได้ต้องมีขนาดและน้ำหนักเหมาะสมกับขนาดและเกณฑ์กำลังของเครื่องตรวจสภาพที่ใช้ภายในสถานตรวจสภาพรถ ข้อ9 ในการดำเนินกิจการตรวจสภาพรถผู้ได้รับใบอนุญาตจัดตั้งสถานตรวจสภาพรถต้องปฏิบัติหรือละเว้นการปฏิบัติ ดังนี้ (1)ให้จัดเก็บคต่าบริการตรวจสภาพรถตามอัตราที่นายทะเบียนกลางให้ความเห็นชอบ (2)ต้องจัดให้มีข้อความหรือเครื่องหมายดังต่อไปนี้ ซึ่งเห็นได้โดยชัดเจน ณ สถานที่ตรวจสภาพรถ (ก)ป้ายชื่อสถานตรวจสภาพรถ มีข้อความดังต่อไปนี้ "สถานตรวจสภาพรถ.............................................................โดยได้รับใบอนุญาตจัดตั้งจากกรมการขนส่งทางบก กระทรวงคมนาคม" ห้ามมิให้ใช้ข้อความอื่นใดในลักษณะที่อาจทำให้บุคคลทั่วไปเข้าใจว่าสถานตรวจสภาพรถนั้นเป็นสถานตรวจสภาพรถนั้นเป็นสถานตรวจสภาพรถของทางราชการหรือดำเนินการโดยทางราชการ (ข)ข้อความหรือเครื่องหมายแสดงประเภท ลักษณะ หรือขนาดรถที่รับบริการตรวจสภาพ (ค)ข้อความหรือเครื่องหมายแสดงเขตอันตราย สำหรับเดือนมิให้บุคคลที่ไม่เกี่ยวข้องเข้าไปในบริเวณที่ทำการตรวจสภาพรถเพื่อป้องกันอุบัติเหตุอันอาจเกิดขึ้นได้ขณะทำการตรวจสภาพรถ (ง)ประกาศแสดงอัตราค่าบริการตรวจสภาพรถ วันและเวลาทำการปกติ (3)ให้ใช้แบบพิมพ์ใบรับรองการตรวจสภาพรถ ในบันทึกการตรวจสภาพรถ และรายงานการตรวจสภาพรถของกรมการขนส่งทางบก (4)ต้องจัดให้มีผู้ควบคุมการตรวจสภาพรถ และเจ้าหน้าที่ตรวจสภาพรถซึ่งมีคุณสมบัติตามที่กำหนดในกฎกระทรวง ประจำอยู่ ณสถานตรวจสภาพรถตอลดเวลาทำการ (5)ต้องแจ้งวันและเวลาทำการปกติตามระบุไว้ใน (2) (ง) เป็นหนังสือต่อนายทะเบียนกลางณ สำนักวิศวกรรมและความปลอดภัย กรมการขนส่งทางบกหรือสำนักงานขนส่งจังหวัดที่สถานตรวจสภาพรถนั้นตั้งอยู่ แล้วแต่กรณีภายในสิบห้าวันนับแต่วันที่เริ่มให้บริการตรวจสภาพรถครั้งแรกและทุกครั้งที่มีการเปลี่ยนแปลงวันและเวลาดังกล่าว (6)ต้องแจ้งรายชื่อพร้อมวุฒิการศึกษาของผู้ควบคุมการตรวจสภาพรถและเจ้าหน้าที่ตรวจสภาพรถตาม (4)และรายชื่อผู้ได้รับมอบอำนาจทำการแทนผู้ได้รับใบอนุญาตจัดตั้งสถานตรวจสภาพรถ(ถ้ามี) เป็นหนังสือต่อนายทะเบียนกลาง ณสำนักงานวิศวกรรมและความปลอดภัย กรมการขนส่งทางบก หรือสำนักงานขนส่งจังหวัดที่สถานตรวจสภาพรถนั้นตั้งอยู่แล้วแต่กรณี ภายในสิบห้าวันนับแต่วันเริ่มให้บริการตรวจสภาพรถครั้งแรกและทุกครั้งที่มีการเปลี่ยนแปลงตัวบุคคบดังกล่าวโดยให้แนบหลักฐานภาพถ่ายวุฒิการศึกษา ภาพถ่ายสำเนาทะเบียนบ้านและภาพถ่ายบัตรระจำตัวประชาชนของผู้ควบคุมการตรวจสภาพรถและเจ้าหน้าที่ตรวจสภาพรถนั้นด้วย (7)ต้องส่งตัวอย่างลายมือชื่อผู้ได้รับอนุญาตจัดดดตั้งสถานตรวจสภาพรถหรือตัวอย่างลายมือชื่อผู้ได้รับมอบอำนาจทำการแทนผู้ได้รับใบอนุญาตจัดตั้งสถานตรวจสภาพรถหรือตัวอย่างลายมือชื่อบุคคลทั้งสองแล้วแต่กรณี พร้อมสำเนา จำนวน 200 ชุด หรือตามจำนวนที่กรมการขนส่งทางบกกำหนดและตัวอย่างเครื่องหมายประจำของสถานตรวจสภาพรถ ประกอบด้วยชื่อและที่อยู่ของสถานตรวจสภาพรถนั้น จำนวน200 ชุดหรือตามจำรนวนที่กรมการขนส่งทางบกกำหนดต่อนายทะเบียนกลาง ณ สำนักงานวิศวกรรมและความปลอดภัย กรมการขนส่งทางบกหรือสำนักงานจนส่งจัหงวัดที่สถานตรวจสภาพรถนั้นตั้งอยู่แล้วแต่กรณีภายในสิบห้าวันนับแต่วันที่เริ่มให้บริการตรวจสภาพรถครั้งแรกและทุกครั้งที่มีการเปลี่ยนแปลงตัวบุคคลหรือเครื่องหมายดังกล่าว (8)กรณีที่จะเปลี่ยนหรือใช้เครื่องตรวจภาพรถเป็นชนิดหรือรุ้นอื่นที่ไม่เป็นไปตามที่กรมการขนส่งทางบกกำหนดหรือกรมการขนส่งทางบกให้ความเห็นชอบไว้ต้องให้กรมการขนส่งทางบกให้ความเห็นชอบก่อน การขอรับความเห็นชอบจากวรรคหนึ่งให้ยื่นเป็นหนังสือต่ออธิบดีกรมการขนส่งทางบกณ สำนักงานวิศวกรรมและความปลอดภัย กรมการขนส่งทางบกหรือสำนักงานขนส่งจังหวัดที่สถานตรวจสภาพรถนั้นตั้งอยู่ แล้วแต่กรณี (9)ต้องควบคุมดูแลให้การตรวจสภาพรถเป็นไปด้วยความเรียบร้อยและถูกต้องตามกฎหมายประกาศ ระเบียบ และข้อบังคับของทางราชการ (10)ห้ามมิให้ลงลายมือชื่อในใบรับรองการตรวจสภาพรถ เว้นแต่การตรวจสภาพรถคันนั้น ๆจะได้ดำเนินการครบถ้วนถูกต้องตามกฎระเบียบและข้อบังคับของทางราชการแล้ว (11)ต้องไม่ชักชวนหรือแนะนำ หรือยินยอมให้ผู้อื่นชัดชวนหรือแนะนำให้ผู้ได้รับใบอนุญาตประกอบการขนส่งหรือเจ้าของรถที่ไม่ผ่านการตรวจสภาพนำรถไปเข้ารับตรวจซ่อมหรือปรับแต่ง ณ สถานประกอบการแห่งหนึ่งแห่งใด เว้นแต่ผู้ได้รับใบอนุญาตประกอบการขนส่งหรือเจ้าของรถจะร้องขอคำแนะนำเกี่ยวกับสถานประกอบการที่ตนจะนำรถไปใช้บริการตรวจซ่อมหรือปรับแต่ง (12)ต้องไม่อนุญาตให้บุคคลอื่นนอกจากบุคคลตาม (4) เข้าควบคุมการตรวจสภาพรถหรือทำหน้าที่ตรวจสภาพรถ (13)ในขณะปฏิบัติหน้าที่จต้องหใผู้ควบคุมการตรวจสภาพรถและเจ้าหน้าที่ตรวจสภาพรถติดบัตรประจำตัวตามแบบบัตรประจำที่กำหนดไว้ท้ายระเบียบนี้ (14)ต้องอำนวยความสะดวกแก่เจ้าหน้าที่ของทางราชการ ในการเข้าไปในสถานตรวจสอบเอกสารอื่น ๆ ที่เกี่ยวข้องกับการตรวจสภาพรถ หมวด 2 การตรวจสภาพรถ --------------- ข้อ10 การตรวจสภาพรถ ให้ตรวจตามรายการต่าง ๆ ดังนี้ (1)กรณีรถตามกฎหมายว่าด้วยการขนส่งทางบก ให้ตรวจตามรายการใบแบบบันทึกการตรวจสภาพรถตามกฎหมายว่าด้วยการขนส่งทางบก (2)กรณีรถตามกฎหมายว่าด้วยรถยนตร์ ให้ตรวจตามรายการในแบบบันทึกการตรวจสภาพรถตามกฎหมายว่าด้วยรถยนตร์ ในกรณีที่มีความจำเป็นต้องตรวจในรายละเอียดอื่นๆ ของรถนอกเหนือจากรายละเอียดตามรายการต่าง ๆ ที่ระบุไว้ในแบบบันทึกการตรวจสภาพรถก็ให้บันทึกรายละเอียดที่ตรวจเพิ่มเติมนั้นไว้ในช่องรายการอื่น ๆ รถคันใดที่ได้กำหนดการตรวจสภาพแล้วให้เจ้าหน้าที่ตรวจสภาพรถและผู้ควบคุมการตรวจสภาพรถบันทึกผลการตรวจหรือบันทึกข้อบกพร่องกรณีที่รถไม่ผ่านการจรวจสภาพรถ (ถ้ามี) และลงลายมือชื่อไว้เป็นหลักฐาน ข้อ11 การตรวจสภาพรถให้ทำการตรวจสอบความถูกต้องของรถ ดังนี้ (1)กรณีรถที่จดทะเบียนตามกฎหมายว่าด้วยการขนส่งทางบกให้ตรวจสอบหมายเลขเครื่องยนต์ เลขตัวถังหรือโครงคัสซี และรายละเอียดอื่น ๆของรถตามที่จดแจ้งไว้ในหนังสือแสดงการจดทะเบียนและสำเนาประวัติรถพร้อมทั้งลอกกลายหลายเลขตัวถังหรือโครงคัสซีไว้ด้วย สำเนาประวัติรถที่ใช้สำรหับประกอบการตรวจสอบความถูกต้องของรถต้องเป็นฉบับที่พนักงานตรวจสภาพได้รับรองความถูกต้องแล้วและต้องไม่มีรอยการขูดลบแก้ไขในเอกสารนั้น (2)กรณีรถที่จดทะเบียนตามกฎหมายว่าด้วยรถยนตร์ ให้ตรวจสอบหมายเลขเครื่องยนต์เลขตัวรถ และรายการต่าง ๆ ของรถตามที่จดแจ้งไว้ในคู่มือจดทะเบียนรถพร้อมทั้งลอกลายหมายเลขตัวถังรถไว้ด้วย ข้อ12ในการตรวจสภาพรถตามรายการที่กำหนดไว้ในข้อ 10 และการตรวจสอบความถูกต้องของรถตามที่กำหนดไว้ในข้อ 11หากปรากฏว่าหมายเลขเครื่องยนต์ หมายเลขตัวรถ หรือหมายเลขตัวถัง หรือหมายเลขโครงคัสซี มีรอบการแก้ไขขูดลบหรือลบเลือนจนไม่สามารถตรวจสอบความถูกต้องได้หรือมีการแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญ(เฉพาะกรณีรถที่จดทะเบียนตามกฎหมายว่าด้วยการขนส่งทางบก)หรือมีการเปลี่ยนแปลงสีของรถหรือเปลี่ยนแปลงตัวรถหรือส่วนใดส่วนหนึ่งของรถให้ผิดไปจากรายการที่จดทะเบียนไว้ในคู่เมือจดทะเบียนรถ(เฉพาะกรณีรถที่จดทะเบียนตามกฎหมายว่าด้วยรถยนตร์)ให้สถานตรวจสภาพรถระงับการตรวจสภาพรถนั้นเสีย และแจ้งให้ผู้ได้รับใบอนุญาตประกอบการขนส่งหรือเจ้าของรถไปติดต่อขอนำรถเข้ารับการตรวจสภาพณ สำนักงานขนส่ง หรือสำนักทะเบียนและภาษีรถกรมการขนส่งทางบก หรือสำนักงานขนส่งในเขตท้องที่ที่รถนั้นจะต่ออายุทะเบียนหรือเสียภาษีประจำปีต่อไปแล้วแต่กรณี ข้อ13 เมื่อทำการตรวจสภาพรถเสร็จสิ้นแล้ว ให้ผู้ควบคุมการตรวจสภาพรถวินิจฉัยผลการตรวจสอบสภาพรถตามหลักเกณฑ์ วิธีการและมาตรฐานว่าด้วยการวินิจฉัยผลการตรวจสภาพรถ ที่กรมการขนส่งทางบกประกาศกำหนด ข้อ14รถคัดใดอยู่ในเกณฑ์ผ่านการตรวจสภาพ ให้ผู้ได้รับใบอนุญาตจัดตั้งสถานตรวจสภาพรถออกใบรับรองการตรวจสภาพตามกฎหมายว่าด้วยการขนส่งทางบกหรือในรับรองการตรวจสภาพรถตามกฎหมายว่าด้วยรถยนตร์ แล้วแต่กรณี ข้อ15รถคันใดไม่อยู่ในเกณฑ์ผ่านการตรวจสภาพ ให้ผู้ควบคุมการตรวจสภาพรถแจ้งผลการตรวจสภาพและข้อบกพร้องที่รถนั้นไม่ผ่านการตรวจสภาพให้ผู้ได้รับใบอนุญาตประกอบการขนส่งทางบกหรือเจ้าของรถได้รับทราบและให้จัดทำสำเนาบันทึกการตรวจสภาพรถซึ่งได้บันทึกข้อบกพร่องไว้แล้วมอบให้แก่ผู้ได้รับใบอนุญาตประกอบการขนส่งทางบกหรือเจ้าของรถเพื่อไว้ใช้เป็นหลักฐานในการนำรถมารับการตรวจสภาพใหม่ภายหลังที่ได้ทำการแก้ไขข้อบกพร่องนั้นแล้ว ข้อ16 รถคัดใดไม่ผ่านการตรวจสภาพหากผู้ได้รับใบอนุญาตประกอบการขนส่งหรือเจ้าของได้ทำการแก้ไขข้อบกพร่องและนำมาขอรับการตรวจสภาพใหม่ให้ดำเนินการดังนี้ (1)ในกรณีที่นำรถมาขอรับการตรวจสภาพใหม่ภายใน 15 วัน นับแต่วันที่ไม่ผ่านการตรวจสภาพให้ตรวจสภาพเฉพาะรายการที่ต้องทำการแก้ไขเท่านั้น ทั้งนี้ เว้นแต่ในกรณีที่เห็นได้โดยชัดเจนว่ารถนั้นมีส่วนที่มีข้อบกพร่องและในส่วนนั้นจะได้ผ่านการตรวจสภาพไปแล้วก็ตามให้ให้ทำการตรวจสภาพในส่วนนั้นหรือรายการนั้นใหม่ด้วย (2)ในกรณีที่นำรถมาขอรับการตรวจสภาพใหม่เกินกว่า 15 วัน นับแต่วันที่ไม่ผ่านการตรวจสภาพ ให้ทำการตรวจสภาพใหม่หมดทุกรายการ การตรวจสภาพรถใหม่ตาม(1) และ (2) ให้ใช้แบบบันทึกการตรวจสภาพรถฉบับใหม่ และให้แนบบันทึกการตรวจสภาพรถฉบับเดิมไว้ด้วย ข้อ17การตรวจสภาพรถที่แก้ไขข้อบกพร่องตามข้อ 16 การวินิจฉัยผลการตรวจสภาพรถและการออกใบรับรองการตรวจสภาพรถให้ดำเนินการเช่นเดียวกับการตรวจสภาพรถในกรณีปกติ ข้อ18 ใบรับรองการตรวจสภาพรถ มี 2 ฉบับดังนี้ (1)ใบรับรองการตรวจสภาพรถ ฉบับที่ 1 เป็นฉบับจริง (2)ใบรับรองการตรวจสภาพรถ ฉบับที่ 2 เป็นฉบับสำเนา ใบรับรองการตรวจสภาพรถฉบับที่ 1 และฉบับที่ 2 ให้ติดลายหมายเลขตัวรถหรือลายหมายเลขตัวถังหรือโครงคัสซีที่ลอกไว้ที่บริเวณส่วนล่างของใบรับรองการตรวจสภาพรถพร้อมทั้งให้ผู้ควบคุมการตรวจสภาพรถขีดคร่อมลงลายมือชื่อกำกับและประทับตราประจำสถานตรวจสภาพรถบนลายหมายเลขตัวรถหรือโครงคัสซีไว้ด้วย ใบรับรองการตรวจสภาพรถฉบับที่ 1 ให้มอบแก่ผู้ได้รับใบอนุญาตประกอบการขนส่งหรือเจ้าของรถเพื่อนำไปติดต่อขอดำเนินการทางทะเบียนกับทางราชการ ใบรับรองการตรวจสภาพรถฉบับที่ และบันทึกการตรวจสภาพรถ ให้เก็บไว้ที่สถานตรวจสภาพรถเป็นเวลาไม่น้อยกว่าสามปี ข้อ19 ใบรับรองการตรวจสภาพรถตาม ข้อ 18ต้องไม่มีการขูลบแก้ไขและต้องประทับตราของสถานตรวจสภาพรถซึ่งประกอบด้วยชื่อสถานตรวจสภาพรถที่อยู่หมายเลขโทรศัพท์ เลขที่ใบอนุญาต และวันสิ้นอายุใบอนุญาตไว้ที่ส่วนบนของใบรับรองการตรวจสภาพอย่างชัดเจนไม่ลบเลือนทุกฉบับ (1)การใช้ใบรับรองการตรวจสภาพรถ ต้องลพดับตามเล่มที่และเลขที่ของใบรับรองการตรวจสภาพรถที่ได้จากกรมการขนส่งทางบก (2)ในกรณีที่มีการลงรายการในใบรับรองการตรวจสภาพรถทีได้รับจากกรมการขนส่งทางบกซึ่งยังมิได้ออกรับรองหรือใบรับรองการตรวจสภาพของฉบับที่ 2 (ฉบับลำเนา) สูญหายผู้ได้รับใบอนุญาตจัดตั้งสถานตรวจสภาพรถต้องแจ้งให้ทางราชการทราบในทันทีโดยสถานตรวจสภาพรถที่ตั้งอยู่ในกรุงเทพมหานคร ให้แจ้งนายทะเบียนกลาง ณสำนักวิศวกรรมและความปลอดภัย กรมการขนส่งทางบก สำหรับสถานตรวจสภาพรถที่ตังอยู่ในจังหวัดอื่นให้แจ้งสำนักงานขนส่งจังหวัดที่สถานตรวจสภาพรถนั้นตั้งอยู่ หมวด 3 การทำเครื่องหมายสำหรับรถที่ผ่านการตรวจสภาพแล้ว --------------- ข้อ20 รถที่ผ่านการตรวจสภาพแล้วให้สถานตรวจสภาพรถติดเครื่องหมาย (Sticker)เพื่อแสดงว่ารถนั้นได้ผ่านการตรวจสภาพแล้วด้วยโดยเครื่องหมายดังกล่าวให้จัดทำเป็นรูปสี่เหลี่ยมขนาดกว้าง 5 เซนติเมตร ยาว 5 เซนติเมตรภายในมีชื่อสถานตรวจสภาพรถ พร้อมเครื่องหมายประจำสถานตรวจสภาพรถ (ถ้ามี) และ วัน เดือน ปีที่รถนั้นผ่านการตรวจสภาพ โดยใช้ข้อความว่า "วันที่ตรวจสภาพ............."ซึ่งสามารถมองเห็นได้โดยชัดเจนจากภายนอกรถ การติดเครื่องหมายตามวรรคหนึ่งให้ติดตามตำแหน่งที่กำหนดไว้ดังนี้ (1)กรณีรถที่มีกระจกกันลมหน้า ให้ติดตามตำแหน่งที่กำหนดไว้ดังนี้ (2)กรณีรถที่ไม่มีกระจกกันลมหน้า เช่น รถพ่วงหรือ รถกึ่งพ่วงให้ติดที่ตัวถังรถด้านนอกข้างซ้าย ณ ตำแหน่งที่เหมาะสม (3) กรณีรถจักรยานยนต์ให้ติดที่ด้านในกระบังลมหน้า(ถ้ามี) หรอที่ด้านหน้ารถ ณ ตำแหน่งที่เหมาะสม หรือติดที่ตัวถังรถด้านซ้าย ณบริเวณถังน้ำมันเชื้อเพลิงหรือบริเวณอื่นที่เหมาะสม ข้อ21รถตามกฎหมายว่าด้วยการขนส่งทางบกที่ผ่านการตรวจสภาพแล้ว หากปรากฏว่าเครื่องหมายเกี่ยวกับน้ำหนักรถ (นร.) น้ำหนักบรรทุก (นบ.)น้ำหนักลงเพลา (นพ.) น้ำหนักรวม (รวม) จำนวนที่นั่ง (นั่ง) และจำนวนที่ยื่น (ยืน) แล้วแต่กรณีที่ทางราชการได้จัดทำไว้ที่ตัวถังด้านนอกข้างซ้ายตอนท้ายของรถลบเลือนหรือเห็นได้ไม่ชัดเจนให้สถานตรวจสภาพรถจัดทำเครื่องหมายที่ตัวถังรถในตำแหน่งดังกล่าวเสียใหม่โดยวิธีพ่นสีขาวหรือสีน้ำเงินให้ตัดกับสี่ของตัวรถ ในกรณีที่ไม่อาจจัดทำเครื่องหมายในตำแหน่งเดิมได้ก็ให้จัดทำไว้ที่ตัวถังด้านนอกข้างซ้ายในตำแหน่งอื่นที่เหมาะสมแทน ข้อ22 เครื่องหมายที่ต้องจัดทำตามข้อ 21 ให้มีข้อความ ดังนี้ 22.1รถที่ใช้ในการขนส่งสัตว์หรือสิ่งของทุกลักษณะ นอกเว้นรถกึ่งพ่วงและรถกึ่งบรรทุกวัสดุยาว นร................................... กก. นบ.................................. กก. รวม................................. กก. 22.2รถกึ่งพ่วงหรือรถกึ่งพ่วงบรรทุกวัสดุยาว นร................................... กก. นพ.................................. กก. 22.3รถที่ใช้ในการขนส่งผู้โดยสารทุกมาตรฐาน นร................................... กก. นั่ง................................... คน ยืน................................... คน 22.4รถขนาดเล็ก นร................................... กก. นั่ง................................... คน รวม................................. กก. เครื่องหมายตามวรรคหนึ่งให้ใช้ตัวอักษรราชการและตัวเลขอารบิคมีขนาดความสูง3 เซนติเมตร กว้าง 2.5 เซนติเมตร ความหนาของเส้นพอสมควร หมวด 4 การรายงานการตรวจสภาพรถ --------------- ข้อ23ให้ผู้ได้รับใบอนุญาตจัดตั้งสถานตรวจสภาพรถ จัดทำรายงานการตรวจสภาพรถประจำเดือน ดังนี้ (1)จัดทำรายงานการตรวจสภาพรถประจำเดือน โดยใช้แบบรายงานการตรวจสภาพรถตามกฎหมายว่าด้วยการขนส่งทางบก หรือแบบรายงานการตรวจสภาพรถตามกฎหมายว่าด้วยรถยนตร์ ที่กรมการขนส่งทางบกจัดพิมพ์ แล้วแต่กรณี (2)ประทับตามของสถานตรวจสภาพรถ ซึ่งประกอบด้วยชื่อสถานตรวจสภาพรถ ที่อยู่หมายเลขโทรศัพท์ เลขที่ใบอนุญาต และวันสิ้นอายุใบอนุญาตไว้ที่ส่วนบนของใบรายงานการตรวจสภาพรถอย่างชัดเจน ไม่ลบเลือน ทุกฉบับ (3)ให้ผู้ได้รับใบอนุญาตจัดตั้งสถานตรวจสภาพรถ หรือผู้ได้รับมอบอำนาจทำการแทนผู้ได้รับใบอนุญาต ตรวจสอบความถูกต้อง ก่อนลงนามกำกับและจัดทำสำเนาเก็บไว้ ณ สถานตรวจสภาพรถที่ทำการเป็นเวลาไม่น้อยกว่าสามปี (4)ให้จัดส่งรายงานการตรวจสภาพรถประจำเดือนต่อทางราชการ ภายในวันที่สิบของเดือนถัดไป โดยสถานตรวจสภาพรถที่ตั้งอยู่ในกรุงเทพมหานครให้ส่ง ณ สำนักวิศวกรรมและความปลอดภัยกรมการขนส่งทางบกสำหรับสถานตรวจสภาพรถที่ตั้งในจังหวัดอื่น ให้ส่ง ณ สำนักงานขนส่งจังหวัดที่สถานตรวจสภาพรถนั้นตั้งอยู่ ให้ไว้ณ วันที่ 18 มกราคม พ.ศ. 2543 พงศกร เลาหวิเชียร อธิบดีกรมการขนส่งทางบก[ดูข้อมูลจากภาพกฎหมาย][รก.2543/พ.28ง/6/27 มีนาคม 2543]